(দিনাজপুর২৪.কম) বলিউডে তিনি বেশ পরিচিত মুখ। তাঁর অভিনয়ের জাদুতে মুগ্ধ দর্শকরা এ বার মজাবেন নাচের জাদুতেও। তিনি ইলিয়ানা ডি-ক্রুজ। মাত্র একটি আইটেম নাম্বারের জন্য তিনি নাকি পাবেন দেড় কোটি টাকা! বলিউডে কান পাতলেই এখন এমন গুঞ্জনই শোনা যাচ্ছে।জানা গিয়েছে আসন্ন একটি তেলুগু ছবিতে আইটেম নাম্বারে নাচতে দেখা যাবে ইলিয়ানাকে। আর তার জন্যই নায়িকা পাবেন দেড় কোটি টাকা। তেলুগু ইন্ডাস্ট্রির নামজাদা পরিচালক শ্রীনু ভাইটলা ওই ছবিটির পরিচালনার দায়িত্বে রয়েছেন। অনেক ভেবেই তিনি ওই নাচের জন্য ইলিয়ানাকে ‘কাস্ট’ করেছেন। তবে ইলিয়ানার তরফে এখনও নাকি সম্মতি মেলেনি।ছবিতে এক স্টান্টম্যানের চরিত্রে অভিনয় করছেন রামচরণ তেজা। যাঁর ডাকনাম ব্রুস লি। একটি বিশেষ ভূমিকায় দেখা যাবে রাকুল প্রীত সিংহকেও।(ডেস্ক)